CELEX: 22009D0025
Language: hu
Date: 2009-03-17 00:00:00
Title: Az EGT Vegyes Bizottság 25/2009 határozata ( 2009. március 17. ) az EGT-megállapodás I. mellékletének (Állat- és növény-egészségügyi kérdések) módosításáról

28.5.2009   
            
            
               HU
            
            
               Az Európai Unió Hivatalos Lapja
            
            
               L 130/15
            
         
      AZ EGT VEGYES BIZOTTSÁG 25/2009 HATÁROZATA
   
   (2009. március 17.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2008. június 6-i 60/2008 EGT vegyes bizottsági határozat (1) módosította.
            
         
               (2)
            
            
               A helyi és a regionális feltételekhez természetes módon alkalmazkodott, és génerózió által veszélyeztetett mezőgazdasági honos fajok és fajták elfogadása, és ezen honos fajok és fajták vetőmagjának, valamint vetőburgonyájának forgalmazása esetében alkalmazható eltérésekről szóló, 2008. június 20-i 2008/62/EK bizottsági irányelvet (2) bele kell foglalni a megállapodásba.
            
         
               (3)
            
            
               A 2002/55/EK tanácsi irányelv 7. cikkének alkalmazásában a zöldségfajok egyes fajtáinak a vizsgálatakor minimálisan figyelembe vett jellemzők és a vizsgálat elvégzésének minimumkövetelményei tekintetében történő végrehajtási intézkedések meghatározásáról szóló 2003/91/EK irányelv módosításáról szóló, 2008. augusztus 13-i 2008/83/EK bizottsági irányelvet (3) bele kell foglalni a megállapodásba.
            
         
               (4)
            
            
               A Galega orientalis Lam. faj tekintetében Bulgáriának, Szlovákiának és az Egyesült Királyságnak a 66/401/EGK tanácsi irányelv alkalmazásának egyes kötelezettségei alóli felmentéséről szóló, 2008. június 16-i 2008/462/EK bizottsági határozatot (4) bele kell foglalni a megállapodásba.
            
         
               (5)
            
            
               E határozat Liechtenstein esetében nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének III. fejezete a következőképpen módosul:
   
               1.
            
            
               A 1. rész 15. pontja (2003/91/EK bizottsági irányelv) a következő francia bekezdéssel egészül ki:
               
                           „—
                        
                        
                           
                              32008 L 0083: a Bizottság 2008. augusztus 13-i 2008/83/EK irányelve (HL L 219., 2008.8.14., 55. o.).”
                        
                     
         
               2.
            
            
               Az 2. rész az 51. pont (2007/853/EK bizottsági határozat) után a következő ponttal egészül ki:
               
                           „52.
                        
                        
                           
                              32008 L 0062: a Bizottság 2008. június 20-i 2008/62/EK irányelve a helyi és a regionális feltételekhez természetes módon alkalmazkodott, és génerózió által veszélyeztetett mezőgazdasági honos fajok és fajták elfogadása, és ezen honos fajok és fajták vetőmagjának, valamint vetőburgonyájának forgalmazása esetében alkalmazható eltérésekről (HL L 162., 2008.6.21., 13. o.).”
                        
                     
         
               3.
            
            
               A „JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címsor 77. pontja (2007/321/EK bizottsági határozat) után a következő pontot kell beilleszteni:
               
                           „78.
                        
                        
                           
                              32008 D 0462: a Bizottság 2008. június 16-i 2008/462/EK határozata a Galega orientalis Lam. faj tekintetében Bulgáriának, Szlovákiának és az Egyesült Királyságnak a 66/401/EGK tanácsi irányelv alkalmazásának egyes kötelezettségei alóli felmentéséről (HL L 160., 2008.6.19., 33. o.).”
                        
                     
         2. cikk
   A 2008/62/EK és a 2008/83/EK irányelvnek, valamint a 2008/462/EK határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. március 18-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. március 17-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 257., 2008.9.25., 19. o.
   
      (2)  HL L 162., 2008.6.21., 13. o.
   
      (3)  HL L 219., 2008.8.14., 55. o.
   
      (4)  HL L 160., 2008.6.19., 33. o.
   
      (5)  Alkotmányos követelmények fennállását nem jelezték.